Surathai21/ocs-krisdika huggingface dataset:
กฎกระทรวง ฉบับที่ 8 (พ.ศ. 2537) ออกตามความในพระราชบัญญัติพันธุ์พืช พ.ศ. 2518
วันที่ประกาศ: 1994-03-02

content: กฎกระทรวง ฉบับที่ ๘ (พ.ศ. ๒๕๓๗) ออกตามความในพระราชบัญญัติพันธุ์พืช พ.ศ. ๒๕๑๘
content: อาศัยอำนาจตามความในมาตรา ๕ แห่งพระราชบัญญัติพันธุ์พืช พ.ศ. ๒๕๑๘ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้
content: ให้ยกเว้นค่าธรรมเนียมใบสำคัญการขึ้นทะเบียนสถานที่เพาะเลี้ยงพืชอนุรักษ์ สำหรับพืชในข้อ ๒ และข้อ ๓ ของประกาศกระทรวงเกษตรและสหกรณ์ เรื่อง พืชอนุรักษ์ตามพระราชบัญญัติพันธุ์พืช พ.ศ. ๒๕๑๘ (ฉบับที่ ๑) พ.ศ. ๒๕๓๖ ลงวันที่ ๘ เมษายน พ.ศ. ๒๕๓๖
content: ให้ไว้ ณ วันที่ ๒๘ ธันวาคม พ.ศ. ๒๕๓๖ ถวิล จันทร์ประสงค์ รัฐมนตรีช่วยว่าการฯ ปฏิบัติราชการแทน รัฐมนตรีว่าการกระทรวงเกษตรและสหกรณ์
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากกฎกระทรวง ฉบับที่ ๖ (พ.ศ. ๒๕๓๖) ออกตามความในพระราชบัญญัติพันธุ์พืช พ.ศ. ๒๕๑๘ ได้กำหนดอัตราค่าธรรมเนียมใบสำคัญการขึ้นทะเบียนสถานที่เพาะเลี้ยงพืชอนุรักษ์ไว้ ดังนั้น เพื่อเป็นการส่งเสริมการขยายพันธุ์เทียมพืชอนุรักษ์ให้แพร่หลายยิ่งขึ้น
content: อันเป็นการป้องกันมิให้พืชเหล่านั้นสูญพันธุ์ไปจากโลก สมควรยกเว้นค่าธรรมเนียมใบสำคัญการขึ้นทะเบียนสถานที่เพาะเลี้ยงพืชอนุรักษ์ สำหรับพืชในข้อ ๒ และข้อ ๓ ของประกาศกระทรวงเกษตรและสหกรณ์ เรื่อง พืชอนุรักษ์ตามพระราชบัญญัติพันธุ์พืช พ.ศ. ๒๕๑๘ (ฉบับที่ ๑) พ.ศ. ๒๕๓๖ ลงวันที่ ๘ เมษายน พ.ศ. ๒๕๓๖
content: และโดยที่มาตรา ๕ แห่งพระราชบัญญัติพันธุ์พืช พ.ศ. ๒๕๑๘ กำหนดให้รัฐมนตรีออกกฎกระทรวงยกเว้นค่าธรรมเนียม จึงจำเป็นต้องออกกฎกระทรวงนี้